Eilir Jones

Digrifwr, awdur a pherfformiwr o Gymru yw Eilir Jones (ganwyd 26 Gorffennaf 1963). Fe'i magwyd ym Mlaenau Ffestiniog, yn Nhywyn, Gwynedd, y Drenewydd a Dinas Mawddwy; gweinidog ac awdur oedd ei dad. Mae'n adnabyddus am greu cymeriadau gwirion ar lwyfan, sgrin a radio, fel y "Ffarmwr Ffowc", cymeriad ffraeth a gwledig ei dafod.

Sgwennodd Eilir y gyfrol Dyddiadur Ffarmwr Ffowc a gyhoeddwyd gan Wasg y Lolfa.Gwefan Linkedin; adalwyd 7 Hydref 2013. a Meddyliau Eilir hefyd gan Wasg y LolfaGwasg y Lolfa  broliant marchnata'r llyfr Meddyliau Eilir (2013) Sgwennodd "Un Fach Flewog", "Bwletîn" a "Torri Calon" ar gyfer Radio Cymru a rhaglenni comedi Bwletin a Naw Tan Naw ar gyfer S4C. Gyda Theatr Bara Caws, perfformiodd "Un Fach Flewog", "Caffi Basra" a "Dal i Bwmpio".Neges ganddo ar Trydar; 8 Hydref 2013

Cafodd ei addysg yn Ysgol Uwchradd Tywyn, Gwynedd ac yna yn Ysgol y Gader, Dolgellau cyn gweithio fel nyrs seicatryddol yn Ysbyty Gogledd Cymru yn Ninbych.

Yn 2013 roedd yn byw yn Llansannan ac roedd ganddo ddau o blant.

Cyfeiriadau

Dolenni allanol

Categori:Genedigaethau 1963
Categori:Digrifwyr o Gymru
Categori:Actorion theatr o Gymru
Categori:Actorion radio o Gymru
Categori:Actorion teledu o Gymru
Categori:Pobl addysgyd yn Ysgol y Gader